stanford-oval/wikipedia huggingface dataset:
Jordan 199

| Jordan 199 |
| --- | --- |

Talli:   Jordan
Suunnittelija(t):   Mike Gascoyne
Kuljettajat:  7.  Damon Hill 8.  Heinz-Harald Frentzen
Teknisiä tietoja
Renkaat:  B Bridgestone
Polttoaine:  Elf
Runko:  hiilikuitumonokokki
Moottori:  Mugen Honda MF301HD, 72° V10
Voimansiirto:  Jordan 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 1999
Kilpailuja:  16
Voittoja:  2
Paalupaikkoja:  1
Nopeimpia kierroksia:  0
Palkintosijoja:  6
MM-pisteitä:  61
Jordan 199 oli britti Mike Gascoynen suunnittelema auto, jolla Jordan-talli kilpaili Formula 1 -sarjassa kaudella 1999. Autoa ajoivat kauden 1996 maailmanmestari Damon Hill, joka voitti Jordanille ensimmäisen voiton edelliskauden Belgian Grand Prix'ssa, sekä Williamsilta Ralf Schumacherin kanssa tallia vaihtanut Heinz-Harald Frentzen.
Jordan 199 oli Jordanin 15-vuotisen historian menestyksekkäin auto. Sillä voitettiin kaksi osakilpailua, ja kerran päästiin paalupaikalle. Jordan jatkoi edelliskauden tapaan Mugen-Hondan moottoreilla, mutta rengastoimittaja vaihtui Bridgestoneen Goodyearin lopetettua F1 -toimintansa. Damon Hill sai rinnalleen Heinz-Harald Frentzenin.
Kausi alkoi Jordanin kannalta loistavasti, kun Frentzen ajoi kauden avanneessa Australian GP:ssa toiseksi ja Brasilian GP:ssa hän oli kolmas. Hill saavutti kauden ensimmäiset pisteet San Marinon GP:ssa ollen neljänneksi. Monacossa Frentzen sijoittui puolestaan neljänneksi. Tämän jälkeen seuraavat kaksi kilpailua oli pisteettömiä. Ranskan GP:sta talli saavutti historian toisen voittonsa, kun Frentzen kaasutteli ruutulipun ohi ensimmäisenä.
Britannian GP:ssa tallin molemmat kuljettajat ajoivat pisteille Fretzenin sijoituttua neljänneksi ja Hillin viidenneksi. Fretzen uusi sijoituksensa Itävallan GP:ssa. Kotikilpailussaan, Saksan GP:ssa, Frentzen oli palkintokorokkeella kolmas. Unkarin GP:ssa hän oli neljännen kerran kauden aikana neljäs. Hill sijoittui samaisessa kilpailussa kuudenneksi. Hän oli samalla sijalla myös Belgian GP:ssa, jossa Frentzen saavutti kolmannen tilan. Italian GP:ssa Frentzen voitti jo toistamiseen kaudella. Voitto oli tallin historian ainoa, joka saavutettiin kuivalla kelillä. Frentzen saavutti paalupaikan myös Euroopan GP:n aika-ajoissa, mutta kilpailu päättyi ikävään keskeytykseen. Malesian GP:sta Frentzen saavutti vielä kuudennen sijan ja kauden päätöksessä, Japanin GP:ssa hän ylsi neljänneksi.
Kautta 1999 voitaneen pitää Jordanin parhaana. Frentzen saavutti kaksi voittoa ja yhden paalupaikan. Hän oli jopa mukana mustana hevosena mestaruustaistelussa. Talli kasasi kauden aikana yhteensä 61 MM-pistettä, mikä jäi tallin historian parhaaksi saavutuksesi. Valmistajien MM-sarjassa talli ylsi kolmanneksi.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1999 | Jordan | Mugen Honda V10 | B |  | AUS | BRA | SMR | MON | ESP | CAN | FRA | GBR | AUT | DEU | HUN | BEL | ITA | EUR | MYS | JPN | 61 | 3. |
| 1999 | Jordan | Mugen Honda V10 | B |  Damon Hill | Kesk. | Kesk. | 4 | Kesk. | 7 | Kesk. | Kesk. | 5 | 8 | Kesk. | 6 | 6 | 10 | Kesk. | Kesk. | WD | 61 | 3. |
| 1999 | Jordan | Mugen Honda V10 | B |  Heinz-Harald Frentzen | 2 | 3 | Kesk. | 4 | Kesk. | 11 | 1 | 4 | 4 | 3 | 4 | 3 | 1 | Kesk. | 6 | 4 | 61 | 3. |
Aiheesta muualla

Wikimedia Commonsissa on kuvia tai muita tiedostoja aiheesta .
Jordan 199 - The Formula One DataBase (Arkistoitu – Internet Archive)
Jordan 199 - ChicaneF1
Jordan 199 - F1Olivier (Arkistoitu – Internet Archive)
| --- | --- |
 Jordan Grand Prix:  
 Formula 1 -autot:  191 | 192 | 193 | 194 | 195 | 196 | 197 | 198 | 199 | EJ10 | EJ10B | EJ11 | EJ12 | EJ13 | EJ14 | EJ15 | EJ15B:  
Autot, jotka kilpailivat Formula 1 -kaudella 1999
Ferrari F399
McLaren MP4/14
Jordan 199
Stewart SF-3
Williams FW21
Benetton B199
Prost AP02
Sauber C18
Arrows A20
Minardi M01
BAR 01
John Wilhelmsson

Johannes Hemming Wilhelmsson (26. helmikuuta 1869 Parainen – 13. elokuuta 1942 Helsinki) oli suomalainen varastonhoitaja ja ruotsin kielellä kirjoittanut runoilija.
Wilhelmsson julkaisi vuosien 1906–1929 välillä kahdeksan runokokoelmaa nimellä Allmogemans tankar.
Wilhelmsson työskenteli nuorena merimiehenä, vuoroin lämmittäjänä ja konemiehenä eri aluksilla. Vuodet 1899–1937 hän oli Tieteellisten Seurojen talon vahtimestarina Helsingissä. Ansioistaan Tieteellisten Seurojen talon kirjavaraston hoitajana ja runoilijana Wilhelmssonille myönnettiin Suomen valkoisen ruusun I luokan ansiomitali.
Teoksia

Allmogemans tankar. Helsingfors 1906
Allmogemans tankar. Andra samlingen. Helsingfors 1907
Allmogemans tankar. Tredje samlingen. Helsingfors 1914
Allmogemans tankar 4. Helsingfors 1919
Allmogemans tankar 5. Helsingfors 1925
Allmogemans tankar 6. Helsingfors 1926
Allmogemans tankar 7. Helsingfors 1927
Allmogemans tankar 8, Tankar vid sextio år. Helsingfors 1929
Joachim Thibblin

Joachim Christer Fredrik Thibblin (s. 11. huhtikuuta 1975 Espoo) on suomalainen näyttelijä ja teatterinjohtaja.
Thibblin on valmistunut teatteritaiteen maisteriksi Teatterikorkeakoulusta vuonna 1999. Hän on osaomistajana yhtiössä W&T Comedy. Hänen teatterirooleihinsa lukeutuvat muun muassa Cosmo McMoon komediassa Glorious! sekä herra Thénardier musikaalissa Les Misérables. Hän on myös näytellyt Bertel Södermania Åke Lindmanin ohjaamassa elokuvassa Etulinjan edessä.
Thibblin on toiminut Svenska Teaternin teatterinjohtajana vuodesta 2017. Vuosina 2006–2013 hän toimi Åbo Svenska Teaterin ja 2014–2017 Espoon kaupunginteatterin johtajana. Tasavallan presidentti myönsi hänelle Suomen Leijonan Pro Finlandia -mitalin vuonna 2022.
Aiheesta muualla

Joachim Thibblin Elonetissä.
Joachim Thibblin Internet Movie Databasessa. (englanniksi)
Joachim Rønning

Joachim Rønning (s. 1972) on norjalainen elokuvaohjaaja, joka työskentelee yleensä yhdessä maanmiehensä Espen Sandbergin kanssa. He molemmat ovat kotoisin Sandefjordin kaupungista. He ovat Skandinavian suurimpiin kuuluvan mainoselokuvien tuotantoyhtiön Motion Blurin osaomistajia. Rønningin ja Sandbergin esikoisohjaus on Bandidas vuodelta 2006. Vuonna 2017 tuli ensi-iltaan heidän ohjaamansa Pirates of the Caribbean: Salazar’s Revenge. Vuonna 2014 he ohjasivat kaksi ensimmäistä jaksoa televisiosarjaan Marco Polo. Myös Disney-filmatisointi Maleficent 2: Pahan valtiatar (2019) on Rønningin ohjaustyö.
Rønningin ja Sandbergin ohjaamat Max Manus (2008) ja Kon-Tiki (2012) ovat Norjan katsotuimmat elokuvat yli kolmeen vuosikymmeneen. Rønning opiskeli Tukholman elokuvakoulussa vuosina 1992–1994.
Aiheesta muualla

Joachim Rønning Internet Movie Databasessa. (englanniksi)
Josefina Vázquez Mota

Vázquez vuonna 2019
Josefina Eugenia Vázquez Mota (s. 20. tammikuuta 1961 México) on meksikolainen poliitikko. Mota on hallitusta johtavan Kansallisen toimintapuolueen (PAN) jäsen. Heinäkuun 2012 parlamenttivaaleissa hän oli puolueensa ehdokkaana maansa ensimmäiseksi naispresidentiksi.
Käännös suomeksi
Jalkapallon alle 16-vuotiaiden Euroopan-mestaruuskilpailut 2001

Jalkapallon alle 16-vuotiaiden Euroopan-mestaruuskilpailut 2001 käytiin Englannissa 22. huhtikuuta – 6. toukokuuta 2001. Otteluita pelattiin 18 eri paikkakunnalla.
Turnauksessa oli mukana 16 maata, jotka oli jaettu neljään eri lohkoon.
Alkulohkot > Lohko A

| Joukkue | Ott>  | V | T | H | M | P |
| --- | --- | --- | --- | --- | --- | --- |
|  Espanja | 3 | 2 | 0 | 1 | 6–2 | 6 |
|  Saksa | 3 | 2 | 0 | 1 | 11–4 | 6 |
|  Belgia | 3 | 2 | 0 | 1 | 4–6 | 6 |
|  Romania | 3 | 0 | 0 | 3 | 2–13 | 0 |
Alkulohkot > Lohko B

| Joukkue | Ott | V | T | H | M | P |
| --- | --- | --- | --- | --- | --- | --- |
|  Turkki | 3 | 2 | 0 | 1 | 3–2 | 6 |
|  Venäjä | 3 | 1 | 2 | 0 | 1–0 | 5 |
|  Hollanti | 3 | 1 | 1 | 1 | 2–1 | 4 |
|  Puola | 3 | 0 | 1 | 2 | 1–4 | 1 |
Alkulohkot > Lohko C

| Joukkue | Ott>  | V | T | H | M | P |
| --- | --- | --- | --- | --- | --- | --- |
|  Englanti | 3 | 2 | 0 | 1 | 4–3 | 6 |
|  Italia | 3 | 1 | 1 | 1 | 7–6 | 4 |
|  Sveitsi | 3 | 1 | 1 | 1 | 3–4 | 4 |
|  Unkari | 3 | 1 | 0 | 2 | 5–6 | 3 |
Alkulohkot > Lohko D

| Joukkue | Ott>  | V | T | H | M | P |
| --- | --- | --- | --- | --- | --- | --- |
|  Ranska | 3 | 3 | 0 | 0 | 11–0 | 9 |
|  Kroatia | 3 | 2 | 0 | 1 | 3–3 | 6 |
|  Skotlanti | 3 | 1 | 0 | 2 | 3–5 | 3 |
|  Suomi | 3 | 0 | 0 | 3 | 1–10 | 0 |
Suomen joukkue

| Pelaaja | Peli-   paikka | Seura |
| --- | --- | --- |
| Ville Iiskola | MV |  FC Kuusankoski |
| Antti Peltonen | MV |  Atlantis FC |
| Lauri Pirhonen | MV |  FC Jazz |
| Markus Halsti | P |  FC Viikingit |
| Markus Hauhia | P |  FC Reipas |
| Valtter Laaksonen | P |  Inter Turku |
| Niklas Moisander | P |  TPS |
| Ari Nyman | P |  Inter Turku |
| Antti Hynynen | KK |  FC Haka |
| Toni Junnila | KK |  FC Jazz |
| Veli Lampi | KK |  Sepsi-78 |
| Mika Mäkitalo | KK |  TPS |
| Juho Peltonen | KK |  TPS |
| Tommi Peltonen | KK |  Atlantis FC |
| Jarkko Riihimäki | KK |  PS-44 |
| Janne Vellamo | KK |  TPS |
| Antonio Inutile | H |  HJK |
| Jouni Orenius | H |  TPS |
| Ville-Veikko Savolainen | H |  FC Kuusysi |
| Felix Siivonen | H |  HJK |
| Tony Österåker | H |  BK-IFK |
Valmentaja:  Timo Liekoski
Josefine Frida Pettersen

| Josefine Frida Pettersen> Henkilötiedot |
| --- | --- |
Koko nimi:  Josefina Frida Pettersen
Syntynyt: 18. toukokuuta 1996 (ikä 28) Sigdal, Norja
Näyttelijä
Merkittävät roolit:  Noora Sætre   Skam
Aiheesta muualla
IMDb
Josefine Frida Pettersen (s. 18. toukokuuta 1996 Sigdal[lähde? ]) on norjalainen näyttelijä, joka tunnetaan erityisesti norjalaisesta nuorten draamasarjasta Skam, jossa hän näytteli Noora Sætreä. Pettersen on lisäksi näytellyt Neste Sommer -televisiosarjassa ja Robin Hood -musikaalissa.
Johann Peter Hasenclever

Johann Peter Hasenclever, omakuva
Johann Peter Hasenclever (1810–1853) oli saksalainen taidemaalari, joka maalasi Düsseldorfissa biedermeieria edustaen humoristis-satiirisia laatukuvamaalauksia. Hasenclever esitti pikkuporvarityyppejä niin maalauksellisesti kuin tehokkain valovaikutuksinkin. Friedrich Wilhelm von Schadow opetti häntä.
Aiheesta muualla

Kuvia tai muita tiedostoja aiheesta Johann Peter Hasenclever Wikimedia Commonsissa
Josefine Öqvist

Josefine Öqvist
Josefine Öqvist (s. 23. heinäkuuta 1983 Uppsala) on ruotsalainen jalkapalloilija, pelipaikaltaan hyökkääjä. Hän on heinäkuun 2013 loppuun mennessä pelannut Ruotsin naisten maajoukkueessa 78 maaottelua ja tehnyt niissä 20 maalia.
Öqvist esiintyi ensimmäisen kerran Ruotsin naisten maajoukkueessa elokuussa 2002. Hän saavutti MM-hopeaa 2003 ja MM-pronssia 2011 sekä pelasi myös vuosien 2004 ja 2008 olympialaisissa sekä vuosien 2005 ja 2013 EM-kilpailuissa.
Öqvist edustaa seuratasolla Kristianstads DFF:ää. Hänen kasvattajaseuransa on Storvreta IK, ja hän on pelannut myös Danmarks IF:ssä 1998, Bälinge IF:ssä 1999–2004, Linköpings FC:ssä 2005–2010 sekä Tyresö FF:ssä 2011–2012.
Josefina de Vasconcellos

Pyhän Mikaelin katedraali, Coventry: Statue of Reconcilliation
Josefina Alys Hermes de Vasconcellos (26. lokakuuta 1904 – 20. heinäkuuta 2005) oli brasilialais-englantilainen veistotaiteilija.
Vasconcellosin isä oli varakas brasilialainen diplomaatti, ja tytär jakoi jo lapsuutensa kahden valtion välillä. Vuonna 1921 hän pääsi stipendillä Lontoon Royal Academyyn. 19-vuotiaana hänet kelpuutettiin Pariisin Académie de la Grande Chaumièreen, jossa häntä opetti Antoine Bourdelle. Ennen paluutaan Britanniaan hän ennätti opiskella myös Libero Andreottin johdolla Firenzessä.
Vuonna 1930 Josefina de Vasconcellos nai brittiläisen Delmar Bannerin. Hän liittyi myös anglikaaniseen kirkkoon, ja vuonna 1985 hänestä tehtiin Brittiläisen imperiumin ritarikunnan jäsen. Suuren osan urastaan hän työskenteli Cumbriassa; viimeinen työ Escape to Light valmistui vuonna 2001.
Vasconcellos kuoli 100-vuotiaana hoitokodissa Blackpoolissa.
Tunnetuimpia töitä Josefina de Vasconcellosin tuotannosta ovat toisen maailmansodan jälkeen syntyneet muistomerkit Prince of Peace (1950), The Last Chimera (1950) ja The Hand (1955). Vuodelta 1955 on niin ikään peräisin Mary and Child, joka on nähtävillä St Paulin katedraalin kryptassa. Vuonna 1977 häneltä valmistui tilaustyönä Reunion, joka toisen maailmansodan päättymisen 50-vuotisjuhlan kunniaksi vuonna 1995 nimettiin uudelleen Reconcilliationiksi.
Julian Wright

Julian Wright
Julian Emil-Jamaal Wright (s. 20. toukokuuta 1987) on yhdysvaltalainen koripalloilija. Hän syntyi Illinoisissa, jossa hän myös kävi lukionsa (Homewood-Flossmoor High). Hän pelasi yliopistotason koripalloa Kansasissa ennen NBA-varaustaan.
2,03-metrinen Wright oli ensimmäisen kierroksen kolmastoista varaus vuonna 2007. Hänen ensimmäinen NBA-seuransa oli 1988 aloittanut New Orleans Hornets. Nykyään Wright pelaa israelilaisessa Maccabi Rishon Lezion -seurassa.
Joachim Schuster

| Joachim Schuster |
| --- | --- |

Euroopan parlamentin jäsen
 1.7.2014–  
Ryhmä:  S&D-ryhmä
Henkilötiedot
Syntynyt: 28. lokakuuta 1962 (ikä 61) Rastatt, Länsi-Saksa
Kansalaisuus:  saksalainen
Tiedot
Puolue:  Saksan sosiaalidemokraattinen puolue
Joachim Schuster (s. 28. lokakuuta 1962 Rastatt, Länsi-Saksa) on saksalainen poliitikko. Schuster edustaa sosiaalidemokraattista puoluetta. Schuster on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa sosialistien ja demokraattien ryhmää.
Aiheesta muualla

Kuvia tai muita tiedostoja aiheesta Joachim Schuster Wikimedia Commonsissa
Joachim Schuster Euroopan parlamentin jäsenet. Euroopan parlamentti.
Julian Wojtkowski

Julian Andrzej Wojtkowski (s. 31. tammikuuta 1927 Poznań) on puolalainen roomalaiskatolinen piispa. Hänet vihki papiksi Lublinin hiippakuntaan Piotr Kałwa 25. kesäkuuta 1950. Hänet nimitettiin Warmian hiippakunnan vihkipiispaksi sekä Murustagan titulaaripiispaksi 17. elokuuta 1969. Pääkonsekraattorina toimi Stefan Wyszyński, jota avustivat Józef Drzazga ja Jan Władysław Obłąk.
Wojtkowski jäi eläkkeelle vihkipiispan tehtävistä 24. helmikuuta 2004.
Johnny Mercer

| Johnny Mercer |
| --- | --- |

Henkilötiedot
Syntynyt: 18. marraskuuta 1909 Savannah, Georgia, Yhdysvallat
Kuollut: 25. kesäkuuta 1976 (66 vuotta)
Ammatti:  laulunkirjoittaja, laulaja
Muusikko
Soittimet:  piano 
Levy-yhtiöt:  Capitol Records 
Palkinnot
 Oscar-palkinto 
Aiheesta muualla
www.johnnymercerfoundation.org
  [ Muokkaa Wikidatassa ] [ ohje ]  
Johnny Mercerin omakuva ja signeeraus
John Herndon Mercer (18. marraskuuta 1909 Savannah, Georgia – 25. kesäkuuta 1976 Los Angeles) oli yhdysvaltalainen lauluntekijä ja laulaja. Hän kirjoitti sanoituksen yli 1 400 lauluun ja 100 elokuvaan. Mercer oli ehdolla 18:aan Oscar-palkintoon "Parhaasta laulusta", joista hän voitti neljä. Mercer kirjoitti 23 teatteriesitystä, mukaan lukien St. Louis Woman ja Li'l Abner. Hänen tunnetuimpia kappaleitansa on "Moon River'", joka sai Oscarin parhaana lauluna vuonna 1961. Hänen muihin kappaleisiinsa kuuluvat muun muassa "Jeepers Creepers" (suom. "Kissa vieköön"), "Accentuate the Positive", "Glow-Worm", "Goody Goody" ja "Hooray for Hollywood". Mercer oli myös mukana perustamassa Capitol Records -levy-yhtiötä. Mercer perusti Songwriters Hall of Famen Abe Olmanin ja Howie Richmondin kanssa.
Elämäkerta

Mercer syntyi Savannahissa, Georgiassa. Hänen isänsä oli asianajaja ja kiinteistösijoittaja George Anderson Mercer, Jr. ja äitinsä Lillian Ciucevich Mercer. Lapsuutensa Mercer vietti Savannahissa ja Vernon View:ssa. Mercerin eteläiset juuret sekä hänen arvostuksestaan luontoa ja perherakkautta kohtaan resonoivat hänen työssään. Hänen lyyriset ja musiikilliset vaikutteensa olivat peräisin luonnonkauniista maaseudulta, alueellisen afrikkalaisamerikkalaisen musiikin äänistä konserteissa, joihin hän osallistui Forsyth Parkissa sekä Isle of Hopen ja Tybee Islandin tansseista.
Mercer meni naimisiin kuorotytön Ginger Meehanin kanssa vuonna 1931. Vuonna 1940 Mercersit adoptoivat tyttären Amanda ("Mandy"). Vuonna 1960 Mandy meni naimisiin Bob Corwinin kanssa, joka oli Peggy Leen, Anita O’Dayn ja Carmen McRaen pianisti ja myös Mercerin pitkäaikainen säestäjä. Heidän poikansa Jim Corwin syntyi vuonna 1961.
Vuonna 1941 Mercer aloitti suhteen 19-vuotiaan Judy Garlandin kanssa, kun tämä oli kihloissa säveltäjä David Rosen kanssa. Garland lopetti suhteen, kun hän meni naimisiin Rosen kanssa. Myöhempinä vuosina Garland ja Mercer sytyttivät suhteen uudelleen. Mercer sanoi, että hänen kappaleensa I Remember You oli suorin ilmaus hänen tunteistaan Garlandia kohtaan.
Mercer kuoli 25. kesäkuuta 1976 aivokasvainleikkauksen aiheuttamiin komplikaatioihin Los Angelesin Bel Airissa, Kaliforniassa. Hänet haudattiin Savannahin historialliselle Bonaventuren hautausmaalle. Hänen muistopenkkiään koristava viivapiirroskarikatyyri on kopio omakuvasta.
Kuoleman jälkeen

Elämänsä viimeisenä vuonna Mercer kiintyi poplaulaja Barry Manilowiin osittain siksi, että Manilowin ensimmäinen hittilevy oli nimeltään "Mandy", joka oli myös Mercerin tyttären Amandan nimi. Mercerin kuoleman jälkeen leski Ginger Mercer antoi Manilowille Mercerin keskeneräisiä sanoituksia, jotta ne voitaisiin kehittää kokonaisiksi kappaleiksi. Näiden joukossa oli kappale nimeltä When October Goes, melankolinen muisto kadonneesta rakkaudesta. Manilow sovelsi omaa melodiaansa sanoitukseen ja julkaisi sen singlenä vuonna 1984, jolloin se nousi 10 parhaan nykyhitin joukkoon Yhdysvalloissa. Kappaleesta on sittemmin tullut jazz-standardi, ja sen merkittäviä äänityksiä ovat tehneet muun muassa Rosemary Clooney ja Nancy Wilson.
Johnny Mercer -säätiö

Mercerin leski Ginger Mercer perusti Johnny Mercer -säätiön vuonna 1982. Säätiön tehtävänä on tukea laulunkirjoittamisen kurinalaisuutta Great American Songbookin perinteiden mukaisesti, josta esimerkkinä on Johnny Mercerin elämä ja työ sanoittajana, säveltäjänä, esiintyjänä, yhteistyökumppanina ja tuottajana. Säätiö jatkaa Mercerin perintöä tekemällä yhteistyötä yksilöiden ja organisaatioiden kanssa, jotka ovat omistautuneet juhlistamaan ja edistämään Mercerin hallitsemia tieteenaloja sekä hänen ja Ginger Mercerin puolustamia asioita.
Aiheesta muualla

Johnny Mercer Internet Movie Databasessa. (englanniksi)
Johnny Mercer Foundation(englanniksi)
Jonny Rubbish

Jonny Rubbish on englantilainen koomikko-laulaja, joka teki vuonna 1978 single-levyn Living in NW3 4JR (Anarchy in the UK) / The other side, jossa parodioitiin Sex Pistolsia.
Juliet Jonesin sydän (sarjakuva)

Juliet Jonesin sydän on yhdysvaltalaisen Stan Draken vuonna 1953 luoma sarjakuva. Suomessa sitä on julkaistu myös nimellä Jonesin tytöt. Sarjakuva kertoo saippuaoopperamaisella tyylillä kahden sisaruksen, Juliet ja Eve Jonesin elämästä ja rakkaussuhteista. Stan Draken piirrostyyli oli tarkan naturalistista. Hän käytti Polaroid-valokuvia piirrostensa malleina. Drake piirsi sarjakuvaa vuoteen 1989 asti, jolloin hänen työtään jatkoi Frank Bolle vuoteen 2000. Sarjan viimeinen strippi päättyi lento-onnettomuuteen.
Suomessa Juliet Jonesin sydäntä julkaistiin useiden vuosien ajan muun muassa Etelä-Suomen Sanomissa (alun perin nimellä ”Eeva ja minä”) sekä Turun Sanomissa vuodesta 1953 sarjan tuotannon päättymiseen asti. Yhdysvaltalainen National Cartoonists Society palkitsi sarjakuvan kolme kertaa vuosina 1968, 1970 ja 1972.
Johann Peter Hebel

| Johann Peter Hebel |
| --- | --- |
 Johann Peter Hebel
Henkilötiedot
Syntynyt: 10. toukokuuta 1760 Basel, Sveitsi
Kuollut: 22. syyskuuta 1826 (66 vuotta) Schwetzingen
Kansalaisuus:  Sveitsi
Ammatti:  runoilija, prosaisti
Uskonnollinen kanta:  luterilaisuus
Kirjailija
Äidinkieli: saksa
Tuotannon kieli: saksan Lörrachin murre
Pääteokset:  Alemannische Gedichte, Schatzkästlein des rheinländischen Hausfreundes
Aiheesta muualla
Löydä lisää kirjailijoitaKirjallisuuden teemasivulta
Johann Peter Hebel (10. toukokuuta 1760 Basel, Sveitsi – 22. syyskuuta 1826 Schwetzingen) oli saksalainen runoilija, teologi ja pedagogi. Hebel oli yksi merkittävimmistä alemannisten murteiden runoilijoista. Hänen tunnetuimpiin teoksiinsa lukeutuu alemannitarujen kokoelma Schatzkästlein des rheinischen Hausfreundes.
Hebel opiskeli teologiaa Erlangenissa vuosina 1778–1780. Opintojensa jälkeen hän toimi hetken kotiopettajana, kunnes aloitti opettajana karlsruhelaisessa kymnaasissa jossa hänet ylennettiin rehtoriksi vuonna 1808. Vuonna 1819 Hebelistä tuli prelaatti luterilaisessa kirkossa ja siten jäsen Badenin parlamentin ensimmäiseen kamariin.
Murrerunoilija ja kansankirjailija Hebel valitsi runojensa kieleksi Lörrachin murteen. Hebelin tunnetuimmat teokset ovat runot Alemannische Gedichte (1803), jotka sisältävät esimerkiksi oivallisia luonnonkuvauksia ja idyllisiä tapainkuvauksia talonpoikaiselämästä. Hebelin kansankertomuksista mainittavimpia ovat Schatzkästlein des rheinländischen Hausfreundes (1811) ja Biblische Geschichten (1826). Hebelin kootut teokset ilmestyivät 1832–1834.
Aiheesta muualla

Kuvia tai muita tiedostoja aiheesta Johann Peter Hebel Wikimedia Commonsissa
Josefov

Josefovin 1200-luvulla rakennettu Vanha-Uusi Synagoga.
Näkymä Josefovista.
Josefov (saks. Josefstadt) on Prahan juutalainen kortteli. Sitä kutsutaan myös Prahan juutalaiseksi ghetoksi. Josefov sijaitsee Vanhankaupungin aukion ja Vltavajoen välissä. Juutalaiskorttelin historia alkaa jo 1200-luvulta, jolloin kaupungin juutalainen yhteisö määrättiin muuttamaan yhdelle alueelle. Vuonna 1850 kaupunginosa sai nimen Josefstadt (”Joosefinkaupunki”) 1700-luvulla Pyhää saksalais-roomalaista keisarikuntaa hallinneen Joosef II:n mukaan.
Josefovin rakennuskantaan kuuluvat muun muassa kuusi synagogaa, joista Vanhauusi synagoga (tšek. Staronová synagoga) on vanhin. Se on rakennettu varhaiseen goottilaiseen tyyliin 1200-luvun lopulla. Nykyään se on Prahan juutalaisen yhteisön pääsynagoga. Lisäksi alueella on Juutalainen kaupungintalo ja 1400-luvulta 1700-luvulle käytössä ollut Vanha juutalainen hautausmaa, jossa on noin 12 000 hautaa.
Aiheesta muualla

Kuvia tai muita tiedostoja aiheesta Josefov Wikimedia Commonsissa
Josek

Josek Oy (Joensuun Seudun Kehittämisyhtiö Oy) on entinen Joensuun seudun yritysten kehitysorganisaatio. Se pyrki parantamaan alueen elinkeinorakennetta sekä Joensuun, Ilomantsin, Kontiolahden, Liperin, Outokummun ja Polvijärven yritysten kilpailukykyä kansainvälisillä markkinoilla. Josek toimi Joensuun Tiedepuistossa.
Yhtiön viimeisenä toimintavuonna 2018 sen liikevaihto oli 3,5 miljoonaa euroa. Yhtiö työllisti 25 ihmistä.
Yhtiö fuusioitui Joensuun Tiedepuisto Oy:n kanssa. Uuden yrityksen, Business Joensuun toiminta alkoi vuoden 2019 alusta.
Aiheesta muualla

Joensuun seutu haluaa rakennemuutosalueeksi (23.2.2012) (kuntalehti.fi)
Juliet Haslam

Juliet Haslam (s. 31. toukokuuta 1969) on australialainen maahockeypelaaja. Hän kuului olympialaisissa 1992, 1996 ja 2000 kilpailleisiin joukkueisiin; kahdessa jälkimmäisessä hän voitti joukkueineen kultaa.
Haslam on kuulunut myös Champions Trophyn voittajajoukkueisiin vuosina 1991, 1993, 1995, 1997 ja 1999.
Jetstorm

| Jetstorm |
| --- | --- |
Ensiesiintyminen:  Transformers Generation 2 (1993)
Henkilötiedot
Koko nimi:  Jetstorm
Ryhmäsidokset:  Autobotit, Decepticonit, Mini-Conit
Sukupuoli:  Mies
Muuntautumismuodot:  Formula-auto  Sudenkorento Avaruussukkula
Näyttelijä(t):  Phil LaMarr (2009)
Jetstorm on kuvitteellinen robotti Transformers-universumissa.
Transformers: Generation 2

Jetstorm oli julkaistu kahtena eri leluna, joista toinen oli Decepticon ja toinen Autobotti.
Beast Wars

Beast Wars-sarjassa Jetstorm muuntautui hyttyseksi.
Transformers: Armada

Jetstorm oli Transformers: Armadassa yksi Tähtimiekan Mini-Coneista. Autobotit löysivät hänet Antarktikselta jaksossa "Sotilas".